《滟滪堆》
宋代·冯山

巨石当江冲，江水皆倒还。夏秋水石斗，怒浪高于山。

长年欲下峡，防石如防奸。乘流一无备，拳石皆险艰。

独使滟滪誇，千载不可删。

作者简介：宋普州安岳人，字允南。初名献能。时称鸿硕先生。嘉祐二年进士。熙宁末，为秘书丞、通判梓州。邓绾荐为台官，不就，退居二十年。后范祖禹荐于朝，官终祠部郎中。有《春秋通解》、《冯安岳集》。